Pol

**Pol** é un concello da provincia de Lugo, pertencente á comarca de Meira. Segundo o IGE en 2014 tiña 1.738 habitantes (En 2009 tiña 1.865, 1.913 en 2007).

## Xeografía 
O concello esténdese nas abas dos contrafortes da Serra de Meira polo nordeste e da Serra do Mirador polo sueste. Mosteiro, con 205 habitantes, é a capital desde 1970. A estrada LU-640 (de Lugo á Veiga) pasa polo norte.

As maiores altitudes están no leste (Pena Grande, 935m, Montes da Ferradura, 809 m e Penedo do Pao, 827 m). Nos límites con Castro de Rei a altitude apenas supera os 400 m e os outeiros intermedios non superan os 650 m. Deles parten numerosos regatos e ríos.

Os principais cursos fluviais son, na bacía do río Miño, o río Azúmara e o seu afluente o río Pol polo centro e o río Lea polo suroeste e, cara a vertente cantábrica, o río Lúa, que é afluente do Eo.

Abundan os bosques grandes, como os de Milleirós, con moitos carballos

O clima é oceánico continental, con precipitacións en volta dos 1.000&nbsp;mm anuais e temperaturas medias anuais baixas. A media no inverno non supera os 6,7&nbsp;°C; no verán a temperatura é suave (16&nbsp;°C); 136 días ao ano hai xeada.

## Poboación 
A distribución por tramos de idade da poboación de Pol queda do seguinte xeito:

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:5274
  bar:1910 from:0 till:5118
  bar:1920 from:0 till:4931
  bar:1930 from:0 till:4777
  bar:1940 from:0 till:4812
  bar:1950 from:0 till:4261
  bar:1960 from:0 till:4097
  bar:1970 from:0 till:3457
  bar:1981 from:0 till:2851
  bar:1991 from:0 till:2431
  bar:2001 from:0 till:2126
  bar:2009 from:0 till:1865
  bar:2014 from:0 till:1738

PlotData=
  bar:1900 at: 5274 fontsize:S text:5.274 shift:(-10,5)
  bar:1910 at: 5118 fontsize:S text:5.118 shift:(-10,5)
  bar:1920 at: 4931 fontsize:S text:4.931 shift:(-10,5)
  bar:1930 at: 4777 fontsize:S text:4.777 shift:(-10,5)
  bar:1940 at: 4812 fontsize:S text:4.812 shift:(-10,5)
  bar:1950 at: 4261 fontsize:S text:4.261 shift:(-10,5)
  bar:1960 at: 4097 fontsize:S text:4.097 shift:(-10,5)
  bar:1970 at: 3457 fontsize:S text:3.457 shift:(-10,5)
  bar:1981 at: 2851 fontsize:S text:2.851 shift:(-10,5)
  bar:1991 at: 2431 fontsize:S text:2.431 shift:(-10,5)
  bar:2001 at: 2126 fontsize:S text:2.126 shift:(-10,5)
  bar:2009 at: 1865 fontsize:S text:1.865 shift:(-10,5)
  bar:2014 at: 1738 fontsize:S text:1.738 shift:(-10,5)

## Historia 
A poboación prehistórica debeu de ser importante, en razón da abundancia de mámoas e castros.

Por Pol pasou unha vía romana que procedía de Astúrica Augusta e se bifurcaba en Valonga cara a Ribadeo e Viveiro. No Museo Provincial de Lugo consérvase unha ara votiva dedicada aos deuses viais. Outros restos romanos son o mosaico da Vila romana de Doncide, en Silva, e a *tessera* dos zoelas, inscrición na que se recolle un pacto de amizade entre os triadivos e os desoncos, realizado en presenza no maxistrado Abieno, no ano 27 a.C..

Da Idade Media fican sepulturas antropomórficas en Lúa e sartegos en Hermunde. Sábese da existencia de mosteiros en Arcos, Mosteiro e Silva (este último estaba baixo a protección do papa Hadrián IV en 1156). Cando o Císter se instalou en Meira, estes mosteiros desapareceron.

O documento máis antigo que se conserva referido a este concello é de 1222, o testamento dun soldado chamado Froila García, que deixa as súas terras de Pol ao bispado de Lugo. No mesmo século XIII o rei Afonso X o Sabio concedeu unha carta póboa aos habitantes de Luaces, que se asentaron en Valonga. As terras de Luaces, que pertenceran á casa de Lemos, pasaron en 1514 aos Altamira, ao compralas Álvaro Osorio de Moscoso para o seu sobriño, o IV Conde de Altamira.

No século XVIII os Losada eran señores en Pol, que se dividía daquela nas xurisdicións de Luaces (conde de Altamira), Lea (conde de Graxal) e Meira (señorío do Real Colexio de Meira). Coa creación dos primeiros concellos créanse dous, Luaces e Lea, pero en 1835 créase o actual de Pol, co mesmo territorio a excepción de Lúa.

## Galería de imaxes 

Ficheiro:P1130812 Pol Mosteiro praza Galicia escultura cazador.JPG|Escultura en homenaxe ós cazadores de Pol na praza de Galicia en Mosteiro.
Ficheiro:P1130816 Pol Mosteiro praza Galicia escultura emigrante.JPG|Escultura polo 25 aniversario da Festa ó Emigrante na praza de Galicia en Mosteiro.
Ficheiro:P1130821 Pol Mosteiro palco música 2.JPG|Palco da música na praza de Galicia en Mosteiro con placas das festas ó emigrante celebradas no concello.
Ficheiro:P1130820 Pol Mosteiro placa palco música.JPG|Placa da Primeira Festa ó emigrante do concello de Pol no ano 1984 situada no palco da música na praza de Galicia en Mosteiro.
Ficheiro:P1130845 Pol Luaces vista.JPG|Vista de Luaces.
Ficheiro:P1130850 Pol Luaces fonte.JPG|Fonte en Luaces.
Ficheiro:P1130851 Pol Luaces igrexa.JPG|Igrexa de Luaces.
Ficheiro:P1130840 Pol Luaces castiñeiro.JPG|Castiñeiro en Luaces.

## Lugares de Pol 
Para unha lista completa de todos os lugares do concello de Pol vexa: Lugares de Pol.

## Parroquias 
## Notas 
## Véxase tamén